
40 DR 31.10.2012 

 
Bagi kutipan tahun 2011 ialah duti import RM0.7 bilion, duti eksais RM6.5 bilion 

dan cukai jualan RM2.5 bilion. Bagi kedua-dua tahun ini 2010 dan 2011 cukai jualan tidak 
berubah RM2.5 bilion. Duti import ada peningkatan RM0.6 bilion jadi RM0.7 bilion. Akan 
tetapi duti eksais ada penurunan RM7.1 bilion kepada RM6.5 bilion. Jadi saya mohon 
jawapan, apakah punca penurunan kutipan duti eksais kenderaan ini? Apa yang saya 
faham, jika kenderaan CBU yang kita import ada tiga implikasi cukai, duti import, duti eksais 
dan cukai jualan. Bagi kereta tempatan duti eksais dan cukai jualan.  

Tuan Pengerusi, idea apabila Pakatan Rakyat menganjurkan agar duti eksais ini 
diturunkan secara berperingkat ialah bagi menurunkan harga kereta kerana asasnya ialah 
80 peratus daripada pendapatan rakyat negara kita dihabiskan untuk bayaran ansuran 
kenderaan, ansuran rumah, bahan api dan makanan. Hasilnya pendapatan boleh guna atau 
disposable income, dengan izin, menjadi kurang. Opsyen yang ada ialah rakyat berhutang. 
Akibatnya hutang isi rumah di negara kita tinggi. Ianya lebih daripada RM600 bilion hutang 
isi rumah.  

Kalau rakyat terpaksa terperangkap dalam putaran ganas hutang yang meningkat, 
kemudian disposable income semakin mengecil dan sumber yang menyumbang kepada 
disposable income yang semakin kecil adalah ansuran kenderaan yang tinggi. Ansuran 
kenderaan tinggi kerana harga kereta tinggi. Harga kereta tinggi kerana cukai yang tinggi. 
Oleh sebab itu kalau dikurangkan secara berperingkat, ini membantu meringankan beban 
rakyat dan sekali gus menambahkan disposable income. Sebuah kenderaan Myvi keluar 
dari kilang sekitar RM25,000 kosnya.  

Akan tetapi kerana dikenakan duti eksais yang tinggi dan cukai jualan harga di 
atas jalan menjadi RM50,000. Dia ambil pinjaman bank sembilan tahun dia kena bayar 
RM500 setiap bulan. Jika sekiranya kita kurangkan duti eksais harga kereta menjadi lebih 
rendah dan rakyat mungkin membayar RM400 sebulan. Lebihan RM100 ini kita namakan 
disposable income dan dia boleh guna untuk kegunaan lain. Itu rasional yang kita 
cadangkan.  

Walaupun jawapan terhadap soalan saya minggu lepas Yang Berhormat Menteri 
memberikan jawapan yang panjang namun ditegaskan bahawa eksais duti 65 peratus 
hingga 105 peratus itu tidak akan diturunkan kerana ini akan menjejaskan revenue atau 
pendapatan negara. Jadi ada dua pertimbangan yang kerajaan mesti buat iaitu berkorban 
mengurangkan revenue secara berperingkat ataupun mengekalkan harga kereta yang 
membebankan dan meningkatkan hutang isi rumah. 

■1510 

 Ini persoalan yang memerlukan sedikit lagi articulation daripada pihak kerajaan. 
Tuan Pengerusi, baru-baru ini MITI juga mengeluarkan satu kenyataan hasil kajian 
mengenai kos milikan kereta di Malaysia yang disebut antara terendah di ASEAN iaitu 
harga kereta, minyak yang kerajaan bagi subsidi. Akhirnya minyak dijual dengan murah, 
insurans dan cukai jualan.  

 MITI bukan sekadar membandingkan harga kereta dengan harga kereta tetapi 
dimasukkan beberapa komponen lain, minyak, insurans dan cukai jualan. Akan tetapi yang 
tidak disebut dalam kajian MITI itu adalah, saya difahamkan, di Thailand ini road tax bayar 
sekali sahaja seumur hidup kereta itu. Dia tidak bayar setiap tahun macam kita.  

 Kedua di Thailand, tol percuma, tidak ada tol. Belum lagi ambil kira harga kereta 
dengan sembilan tahun pinjaman. Interest setiap tahun itu, kalau Vios 1.5 harga RM92,000 
di Malaysia, di Filipina harga RM63,000 tetapi pinjaman sembilan tahun. Dengan interest 
tentulah harganya lebih daripada RM92,000. Itu adalah kos meningkat kerana pinjaman 
bank. Oleh sebab itu, bila kita bandingkan dalam kenyataan MITI itu, disebut Honda City, 
Vios, Civic, Altis, Accord, Camry semua ditunjukkan bahawa jika diambil kira dengan harga 
minyak yang murah, insurans dan cukai jualan, maka harga di negara kita lebih murah 
berbanding Thailand dan Indonesia. Saya ambil contoh Vios 1.5 tadi untuk menunjukkan 
bagaimana barangkali kajian MITI itu masih memerlukan penambahbaikan.  

 Harga di Malaysia RM92,000, harga di Filipina RM63,000. Selisihnya adalah lebih 
kurang RM28,300. RM28,300 ini dengan keupayaan Vios ini bergerak 13.5 kilometer bagi 
satu liter minyak, dengan selisih RM2.10, ia sudah pun bergerak sejauh 182,000 kilometer 
barulah hendak balik sama nilainya.  

 



Bagi kutipan tahun 2011 ialah duti import RM0.7 bilion, duti eksais RM6.5 bilion. dan cukai jualan RM2.5 bilion. Bagi kedua-dua tahun ini 2010 dan 2011 cukai jualan tidak berubah RM2.5 bilion. Duti import ada peningkatan RM0.6 bilion jadi RM0.7 bilion. Akan tetapi duti eksais ada penurunan RM7.1 bilion kepada RM6.5 bilion. Jadi saya mohon jawapan, apakah punca penurunan kutipan duti eksais kenderaan ini? Apa yang saya faham, jika kenderaan CBU yang kita import ada tiga implikasi cukai, duti import, duti eksais dan cukai jualan. Bagi kereta tempatan duti eksais dan cukai jualan. Tuan Pengerusi, idea apabila Pakatan Rakyat menganjurkan agar duti eksais ini diturunkan secara berperingkat ialah bagi menurunkan harga kereta kerana asasnya ialah 80 peratus daripada pendapatan rakyat negara kita dihabiskan untuk bayaran ansuran kenderaan, ansuran rumah, bahan api dan makanan. Hasilnya pendapatan boleh guna atau disposable income, dengan izin, menjadi kurang. Opsyen yang ada ialah rakyat berhutang. Akibatnya hutang isi rumah di negara kita tinggi. Ianya lebih daripada RM600 bilion hutang isi rumah. Kalau rakyat terpaksa terperangkap dalam putaran ganas hutang yang meningkat, kemudian disposable income semakin mengecil dan sumber yang menyumbang kepada disposable income yang semakin kecil adalah ansuran kenderaan yang tinggi. Ansuran kenderaan tinggi kerana harga kereta tinggi. Harga kereta tinggi kerana cukai yang tinggi. Oleh sebab itu kalau dikurangkan secara berperingkat, ini membantu meringankan beban rakyat dan sekali gus menambahkan disposable income. Sebuah kenderaan Myvi keluar dari kilang sekitar RM25,000 kosnya. Akan tetapi kerana dikenakan duti eksais yang tinggi dan cukai jualan harga di atas jalan menjadi RM50,000. Dia ambil pinjaman bank sembilan tahun dia kena bayar RM500 setiap bulan. Jika sekiranya kita kurangkan duti eksais harga kereta menjadi lebih rendah dan rakyat mungkin membayar RM400 sebulan. Lebihan RM100 ini kita namakan disposable income dan dia boleh guna untuk kegunaan lain. Itu rasional yang kita cadangkan. Walaupun jawapan terhadap soalan saya minggu lepas Yang Berhormat Menteri memberikan jawapan yang panjang namun ditegaskan bahawa eksais duti 65 peratus hingga 105 peratus itu tidak akan diturunkan kerana ini akan menjejaskan revenue atau pendapatan negara. Jadi ada dua pertimbangan yang kerajaan mesti buat iaitu berkorban mengurangkan revenue secara berperingkat ataupun mengekalkan harga kereta yang membebankan dan meningkatkan hutang isi rumah. #1510. Ini persoalan yang memerlukan sedikit lagi articulation daripada pihak kerajaan. Tuan Pengerusi, baru-baru ini MITI juga mengeluarkan satu kenyataan hasil kajian mengenai kos milikan kereta di Malaysia yang disebut antara terendah di ASEAN iaitu harga kereta, minyak yang kerajaan bagi subsidi. Akhirnya minyak dijual dengan murah, insurans dan cukai jualan. MITI bukan sekadar membandingkan harga kereta dengan harga kereta tetapi dimasukkan beberapa komponen lain, minyak, insurans dan cukai jualan. Akan tetapi yang tidak disebut dalam kajian MITI itu adalah, saya difahamkan, di Thailand ini road tax bayar sekali sahaja seumur hidup kereta itu. Dia tidak bayar setiap tahun macam kita. Kedua di Thailand, tol percuma, tidak ada tol. Belum lagi ambil kira harga kereta dengan sembilan tahun pinjaman. Interest setiap tahun itu, kalau Vios 1.5 harga RM92,000 di Malaysia, di Filipina harga RM63,000 tetapi pinjaman sembilan tahun. Dengan interest tentulah harganya lebih daripada RM92,000. Itu adalah kos meningkat kerana pinjaman bank. Oleh sebab itu, bila kita bandingkan dalam kenyataan MITI itu, disebut Honda City, Vios, Civic, Altis, Accord, Camry semua ditunjukkan bahawa jika diambil kira dengan harga minyak yang murah, insurans dan cukai jualan, maka harga di negara kita lebih murah berbanding Thailand dan Indonesia. Saya ambil contoh Vios 1.5 tadi untuk menunjukkan bagaimana barangkali kajian MITI itu masih memerlukan penambahbaikan. Harga di Malaysia RM92,000, harga di Filipina RM63,000. Selisihnya adalah lebih kurang RM28,300. RM28,300 ini dengan keupayaan Vios ini bergerak 13.5 kilometer bagi satu liter minyak, dengan selisih RM2.10, ia sudah pun bergerak sejauh 182,000 kilometer barulah hendak balik sama nilainya.